easy mobile web site builder\nΠολλοί μιλούν για μόνωση ταράτσας, αλλά εννοούν τη στεγανοποίηση ταράτσας (ή αλλιώς υγρομόνωση). Πρόκειται για δύο αρκετά διαφορετικές έννοιες, εξίσου χρήσιμες μεν, αλλά για διαφορετικές περιπτώσεις. Ουσιαστικά όταν θέλουμε προστασία από τη θερμοκρασία - δηλαδή το σπίτι μας να παραμένει δροσερό το καλοκαίρι και θερμό τον χειμώνα - χρειαζόμαστε θερμομόνωση, ενώ όταν το πρόβλημα είναι με υγρασίες(τρέχουν νερά), τότε πιθανόν απαιτείται στεγανοποίηση.\nΟι περιπτώσεις που δεν αρκεί υγρομόνωση είναι όταν δημιουργείται το φαινόμενο της υγροποίησης (λόγω συμπύκνωσης υδρατμών). Αυτό σημαίνει πως όταν υπάρχει μεγάλη διαφορά θερμοκρασίας ανάμεσα στο εξωτερικό περιβάλλον και το εσωτερικό του σπιτιού, η υγρασία του αέρα υγροποιείται εξαιτίας της διαφοράς θερμοκρασίας και δημιουργούνται υδρατμοί. Αυτοί συσσωρεύονται στο ταβάνι, με αποτέλεσμα σταδιακά να δημιουργείται υγρασία. Όπως εύκολα καταλαβαίνετε, εδώ δεν φταίνε νερά που περνάνε από την ταράτσα στο εσωτερικό, αλλά η διαφορά θερμοκρασίας.\nΕμείς χρησιμοποιώντας θερμογραφικές κάμερες μπορούμε να «δούμε» και να προσδιορίσουμε σημεία που οι μονώσεις κτιρίων χάνουν θερμότητα, ή υπάρχει πρόβλημα στεγάνωσης ή να ανακαλύψουμε κατασκευαστικά λάθη του κτηρίου.\nΕίδη Στεγανοποίησης Ταράτσας\nΚατά κύριο λόγω υπάρχουν δύο επιλογές για στεγανοποίηση ταράτσας, τα επαλειφόμενα και. η επικόλληση ασφαλτοπάνου.\nΤΙ ΝΑ ΕΠΙΛΕΞΩ ΣΤΕΓΑΝΟΠΟΙΗΣΗ ΤΑΡΑΤΣΑΣ ΜΕ ΕΠΑΛΕΙΦΟΜΕΝΟ Η ΜΕ ΑΦΑΛΤΟΠΑΝΟ;\nΈνα από τα βασικότερα πλεονεκτήματα των επαλειφομενων έναντι των ασφαλτοπανων είναι πως έχουν μεγαλύτερη διάρκεια ζωής, καθώς ειδικά τα επαλειπτικά σιλανικών ρητινών θα συνεχίσουν να σας προστατεύουν για περίπου 15 χρόνια, ενώ συνήθως τα ασφαλτόπανα αρχίζουν να φθείρονται αρκετά νωρίτερα.\nΕξίσου σημαντική είναι και η διαφορά του κόστους. Μια στεγανοποίηση ταράτσας με επαλειφομενα είναι πιο οικονομική, τόσο όσον αφορά την εργασία όσο και για τα υλικά.\nΤα επαλειφόμενα στεγανωτικά διακρίνονται για τον υψηλό συντελεστή διαπνοής τους, που σημαίνει ότι αφήνουν την ταράτσα να "αναπνέει". Αντιθέτως το ασφαλτόπανο λειτουργεί ως φράγμα υδρατμών, με αποτέλεσμα να μην αναπνέει η ταράτσα και να είναι πιθανότερη η αύξηση υγρασίας στον εσωτερικό του σπιτιού.\nΕπειδή τα ασφαλτόπανα δεν αναπνέουν, σε περίπτωση που για οποιονδήποτε λόγω περάσουν νερά από κάτω δεν θα μπορέσουν να στεγνώσουν και έτσι θα δημιουργηθούν υγρασίες στο ταβάνι. Αντιθέτως τα επαλειφόμενα αναπνέουν και έτσι σύντομα ότι νερά περάσουν θα στεγνώσουν.\nΤο χρώμα των ασφαλτοπάνων είναι πάντα σκούρο (ακόμα και λευκή ψηφίδα το αποτέλεσμα είναι σκούρο γκρι), κάτι που απορροφά σημαντικά περισσότερη ηλιακή ακτινοβολία και ανεβάζει σημαντικά τη θερμοκρασία εντός του σπιτιού. Ουσιαστικά δηλαδή αυξάνουν τη θερμοκρασία στο εσωτερικό του σπιτιού, ενώ τα επαλειπτικά στην διατήρηση πιο φυσιολογικών θερμοκρασιών.\nΌπως βλέπετε η στεγανοποίηση ταράτσας με επαλειφομενα έχει αρκετά πλεονεκτήματα σε σχέση με τα ασφαλτόπανα!\nΓια να έχουν καλό αποτέλεσμα τα επαλειφόμενα, καλό είναι να περαστούν δύο χέρια - ανάλογα την περίπτωση - με την κατανάλωση για τα 2 αυτά χέρια να κυμαίνεται στο 1-1,5kg ανά τετραγωνικό. Η κατανάλωση εξαρτάται από το είδος του επαλειφόμενου, τη μέθοδος εφαρμογής και κυρίως την υφιστάμενη επιφάνεια της ταράτσας σας (πόσο λεία ή ανώμαλη είναι).\nΌσον αφορά τα υλικά, υπάρχουν 3 ειδών επαλειφόμενα στην αγορά. Κάθε κατηγορία βασίζεται σε διαφορετική χημική σύσταση, η οποία εν τέλει καθορίζει τον χρόνο ζωής, τις τεχνικές προδιαγραφές και το κόστος κάθε υλικού\nΑς δούμε συνοπτικά αυτά τα δυο είδη των επαλειφόμενων\nΤα πολυουρεθανικά είναι μια μέση λύση, αν και από αρκετούς προβάλλονται ως τα ιδανικά. Η διάρκεια ζωής τους σπάνια ξεπερνά τα 10 έτη, όμως μετά από 1-2 καλοκαίρια θα αρχίσει να δημιουργείται το φαινόμενο της κιμωλίωσης, δηλαδή κατά την τριβή να παράγεται μια σκόνη σαν κιμωλία. Αυτό με τα χρόνια γίνεται όλο και πιο έντονο και ο μόνος τρόπος να το αποφύγετε είναι η προσθήκη αλειφατικης πολυουρεθανης, αυξάνοντας όμως πολύ το κόστος\n- Σιλανικών Ρητινών:\nΕπαλειπτικο Σιλανικων ΡητινωνΗ στεγανοποίηση ταράτσας με επαλειφομενα σιλανικών ρητινών . Καταρχάς για την εφαρμογή αυτών των επαλειπτικών δεν απαιτείται αστάρι , ενώ και η διάρκεια ζωής του συνήθως προσεγγίζει τα 15 έτη. Πρόκειται για ένα υλικό που μένει εντελώς ανεπηρέαστο από την έκθεση στον ήλιο και τις θερμοκρασιακές μεταβολές, επίσης για το FGL-Flex ST παρέχεται και 10έτη εγγύηση!


Αριστερά-κεντροαριστερά - Νίκος Μπίστης: ΣΥΡΙΖΑ Προοδευτική Συμμαχία, ΚΙΝΑΛ, ΜεΡα25, ΚΚΕ. Αθροίζονται;\nΑν ,δηλαδή, οι πολίτες αξιοποιώντας και το σύστημα της απλής αναλογικής δώσουν την δυνατότητα στις παραπάνω δυνάμεις να σχηματίσουν κυβέρνηση τότε αμφιβολίες , ενστάσεις και εντάσεις μετατρέπονται κάτω από την σιδερένια λογική των αριθμών σε διάθεση συνεργασίας και η κατηγορηματική άρνηση σε ψήφο ανοχής. Γιατί και το βάρος του τορπιλισμού της δυνατότητας να φύγει η ΝΔ από την διακυβέρνηση θα είναι μεγάλο για τις περισσότερες από αυτές τις δυνάμεις όταν μάλιστα θα συνοδεύεται από τον παράλληλο τορπιλισμό της απλής αναλογικής.\nΗ πρόταση έχει εφαρμοστεί στην πράξη στην Πορτογαλία, δεν αποτελεί θεωρητική κατασκευή. Στις 4 Οκτωβρίου 2015 η δεξιά κατετάγη πρώτη στις εκλογές με ποσοστό 38,6% και το Σοσιαλιστικό κόμμα δεύτερο με 32,3%. Ο Αντόνιο Κόστα μπόρεσε να σχηματίσει αριστερή κυβέρνηση συνεργασίας με το Αριστερό Μπλοκ και το Πορτογαλικό Κομμουνιστικό κόμμα . Έκτοτε ο αριστερός Συνασπισμός κυβερνά την χώρα με επιτυχία, ενισχύοντας μάλιστα τις δυνάμεις του στις ενδιάμεσες εκλογικές αναμετρήσεις.\nΟυδείς γνωρίζει τι θα συμβεί στο μέλλον αλλά 6 χρόνια αντοχής ενός κυβερνητικού συνασπισμού ήδη αποτελεί αξιοσημείωτο επίτευγμα . Κάθε χώρα και κάθε πολιτική δύναμη έχει ιδιαίτερα χαρακτηριστικά και οι συνθήκες ποικίλουν αλλά και οι ομοιότητες με την δική μας περίπτωση θα συμφωνήσουμε ότι είναι εντυπωσιακές.\nΤο πρώτο, λοιπόν, προαπαιτούμενο είναι να προκύψει από την κάλπη ισχυρός - πρώτη δύναμη ή δεύτερη κοντά στην πρώτη- ο ΣΥΡΙΖΑ Προοδευτική Συμμαχία έχοντας ταυτοχρόνως την αριθμητική δυνατότητα σχηματισμού κυβέρνησης συνεργασίας με τις άλλες δυνάμεις. Αυτό όπως όλα δείχνουν είναι εφικτό και προϊόντος του χρόνου και της φθοράς της κυβέρνησης θα γίνεται ολοένα πιο ρεαλιστική προοπτική . Το δύσκολο είναι να διαμορφωθούν απο τώρα οι πολιτικές προϋποθέσεις , να καλλιεργηθεί το έδαφος για μια τέτοια λύση.\n08:48 | 30 Ιουν. 2021Τελευταία ανανέωση 13:37 | 30 Ιουν. 2021\nΤα ενυπόγραφα άρθρα εκφράζουν τον συντάκτη τους, χωρίς να συμπίπτουν κατʼ ανάγκη με την άποψη του Tvxs.gr.\nΗ δυσκολία προκύπτει απο το γεγονός ότι υπάρχουν ακόμα ανοικτές πληγές ανάμεσα στις πολιτικές δυνάμεις της προοδευτικής αντιπολίτευσης. Αγεφύρωτες προγραμματικές διαφορές δεν υπάρχουν ανάμεσα στον ΣΥΡΙΖΑ Προοδευτική Συμμαχία, το ΚΙΝΑΛ και την ΜεΡα25. Το ΚΚΕ πράγματι αποτελεί μια ιδιαίτερη περίπτωση που στρατηγικά αποκλίνει απο ένα τέτοιο σχέδιο αλλά θα μπορούσε να βρεθεί η διέξοδος της ψήφου ανοχής. Πολιτικό και ψυχολογικό είναι το χάσμα που πρέπει επειγόντως να γεφυρωθεί . Το αντιΣΥΡΙΖΑ μέτωπο πάνω σε αυτό το χάσμα συγκροτήθηκε και συνεχίζει να λειτουργεί με προφανή επιδίωξη να ακυρώσει ακριβώς αυτές τις προοπτικές συνεργασίας.\nΣτην πρόσφατη Σύνοδο των Ευρωσοσιαλιστών (PES) ο Αλέξης Τσίπρας και η Φώφη Γεννηματά με τις παρεμβάσεις τους νομίζω ότι απέδειξαν - εκτός έδρας όμως- το βάσιμο του ισχυρισμού μου. Η Φώφη Γεννηματά στήριξε και ενθάρρυνε την αριστερή στροφή πολλών σοσιαλιστικών κομμάτων. Πρακτικά αυτό συμπεριλαμβάνει και μια έμμεση αυτοκριτική εκ μέρους του ΠΑΣΟΚ - ΚΙΝΑΛ.\nΟ Αλέξης Τσίπρας και μόνο με την παρουσία του κατέδειξε ότι η εποχή όπου ο ΣΥΡΙΖΑ Προοδευτική Συμμαχία θεωρούσε την Ευρωπαϊκή Σοσιαλδημοκρατία και ευρύτερα την κεντροαριστερά εχθρική δύναμη έχει παρέλθει ανεπιστρεπτί. Αλλά πέρα από την συμβολική σημασία της παρουσίας στην μεγαλύτερη οικογένεια της πληθυντικής Αριστεράς , αυτή καθεαυτή η παρέμβαση του αποδεικνύει το βαθμό ωρίμανσης του ΣΥΡΙΖΑ Προοδευτική Συμμαχία και την αναγνώριση του θετικού ρόλου πολλών σοσιαλιστών ηγετών και των κομμάτων τους τόσο στην ελληνική κρίση όσο και ευρύτερα στην Ευρώπη. Παραθέτω αυτούσιο ένα χαρακτηριστικό μέρος της παρέμβασης του:\n«Θα συμφωνήσω με τον Ενρίκο Λέττα ότι η παρουσία του Όλαφ Σολτς στην θέση του Υπουργού Οικονομικών της Γερμανίας έκανε σημαντική διαφορά. Μαζί καταφέραμε να υπάρξει αναδιάρθρωση του χρέους και να βρούμε μια διέξοδο που έβγαλε την Ελλάδα από τα μνημόνια και τον ελληνικό λαό από τον εφιάλτη της λιτότητας.Δεν είναι καθόλου βέβαιο ότι αυτό θα γινόταν αν το αφήναμε στις συντηρητικές δυνάμεις….\nΌπως όλοι γνωρίζετε, προέρχομαι από άλλη πολιτική οικογένεια αλλά βρίσκομαι εδώ γιατί πιστεύω ότι είναι η στιγμή να συνεργαστούν όλες οι προοδευτικές δυνάμεις, να ενισχυθούν και να βρουν λύσεις. Και αυτή η συνεργασία είναι κρίσιμη για το μέλλον της Ευρώπης. Για πρώτη φορά χάρη - σε μεγάλο βαθμό- και στην συνεισφορά των προοδευτικών δυνάμεων, του Όλαφ Σολτς, του Πάολο Τζεντιλόνι, του Αντόνιο Κόστα και άλλων έγιναν σημαντικά βήματα όπως το Ταμείο Ανάκαμψης…..\n..Αυτή είναι η ατζέντα όλων μας και είναι λάθος αν ο καθένας μας αγωνιστεί για αυτήν μόνος του.Πρέπει να αγωνιστούμε σήμερα μαζί , ανεξαρτήτως γεωγραφίας ή παραδοσιακών διαχωρισμών πολιτικών ομάδων».\nΠιο σαφές, νομίζω , ότι δεν μπορούσε να γίνει το διακύβευμα και το επείγον της υπόθεσης. Ο Πρόεδρος του ΣΥΡΙΖΑ Προοδευτική Συμμαχία δεν περιορίστηκε στο να παρουσιάσει μια προοδευτική προγραμματική ατζέντα για την οικονομία , τα δικαιώματα και το περιβάλλον. Απάντησε και στο κρίσιμο ερώτημα : με ποιους μπορεί να γίνει πράξη αυτή η ατζέντα. Και ήταν απολύτως συγκεκριμένος. Κα τα ονόματα που επέλεξε να προβάλει με θετικό τρόπο δεν είναι τυχαία, έχουν ρόλο και βάρος στις χώρες τους και στην ΕΕ. Λέττα και Τζεντιλότι Ιταλία και ΕΕ , Όλαφ Σολτς Γερμανία , Αντόνιο Κόστα Πορτογαλία και Προεδρία ΕΕ.\nΑυτό που μένει είναι να μεταφραστεί πολιτικά στην ελληνική πραγματικότητα η πρόταση του Τσίπρα. Γιατί αυτό που προτείνει για την Ευρώπη , αυτό που ήδη υλοποιείται σε Ισπανία και Πορτογαλία, δεν μπορεί να είναι απραγματοποίητο στην Ελλάδα, λόγω της περίφημης ελληνικής ιδιαιτερότητας. Η εμπειρία εξάλλου λέει ότι τα γενικά ρεύματα καθυστερούν αλλά τελικά περνάνε και από την χώρα μας. Μόνο που εμείς τώρα δεν έχουμε χρόνο αν θέλουμε να αξιοποιήσουμε και την απλή αναλογική.\nΕίναι γεγονός πάντως ότι ο ΣΥΡΙΖΑ Προοδευτική Συμμαχία έχει κάνει σημαντικά βήματα στην αποδοχή αυτού του συνεργατικού πλαισίου. Όλες χωρίς εξαίρεση οι τάσεις ,τα ρεύματα και τα στελέχη που τον συναπαρτίζουν συμφωνούν. Το αν αυτό γίνεται ως αποτέλεσμα συνολικού αναπροσανατολισμου η είναι προϊόν ρεαλισμού λόγω αριθμών, μικρή σημασία έχει. Συνήθως συντρέχουν και τα δύο. Το γεγονός είναι ότι γίνεται.\nΣτο ΚΙΝΑΛ υπάρχουν και εκδηλώνονται σοβαρές αντιστάσεις που εντείνονται από το γεγονός ότι μεσολαβεί η εκλογή ηγεσίας η οποία εκ των πραγμάτων καθυστερεί την αποκόλληση του από το αντιΣΥΡΙΖΑ μέτωπο. Την πιο καθαρή άποψη στο θέμα των συμμαχιών και της συγκρότησης προοδευτικού πόλου έχει ο Γιώργος Παπανδρέου και οι σύντροφοι του από το ΚΙΔΗΣΟ και αυτό πρέπει να αναγνωριστεί.\nΣαν να ακούω και να διαβάζω τις ενστάσεις , πολιτισμένες ή και οργίλες διανθισμένες με χαρακτηρισμούς. Έχω συνηθίσει να είμαι αποδέκτης τους, χρόνια τώρα, που επίμονα προβάλλω την ανάγκη συνεργασίας των προοδευτικών δυνάμεων.\nΕκείνων που στο Βερολίνο κάθονται στο ίδιο τραπέζι και σχεδιάζουν για την Ευρώπη αλλά στην Ελλάδα δεν μπορούν να συναντηθούν στο ίδιο δωμάτιο .»Μα με τον Τσίπρα του ή εμείς ή αυτοί του ή τους τελειώνουμε ή μας τελειώνουν τελειώνουν; Μα με την Φώφη που συμμετείχε σε μνημονιακές κυβερνήσεις και στο αντιΣΥΡΙΖΑ μέτωπο;»Ναι με αυτούς και όποιον άλλον από τον ευρύτερο προοδευτικό χώρο επιλέξει τώρα να συστρατευθεί.\nΕκτός αν κάποιος άλλος μπορεί να μου αποδείξει ότι υπάρχει άλλος τρόπος και άλλες λαμπρές εφεδρείες για να ηττηθεί η δεξιά και να εγκαταλείψει την κυβέρνηση. Εκτός αν δεν τον ενδιαφέρει αυτό αλλά η δικαίωση του παρελθόντος. Ενός παρελθόντος περίπλοκου και αντιφατικού όπου ο καθένας μπορεί να γραπωθεί από τις αλήθειες του αλλά να χάσει το παρόν και κυρίως το μέλλον. Αναστοχασμός και αυτοκριτική για το παρελθόν προφανώς απαιτούνται όχι όμως για να συντηρήσουν φανατισμούς και αντιπαλότητες αλλά για να συμβάλουν στην υπέρβαση τους .


Καλαρίτες - Συράκο - Σύλλογος Πεζοπορίας ΟΡειβασίας ΤρικάλωνΣύλλογος Πεζοπορίας ΟΡειβασίας Τρικάλων < <\nΕΛΛΑΔΑ\t 20/06/2010 0 Comments\nΥπήρχε ένας δρόμος κακοτράχαλος, μόνο για κάποιους μυημένους εντουράδες, από αυτούς που οργώνουν την ύπαιθρο τους μήνες του καλοκαιριού. Ξεκινώντας λίγο έξω από την Ανθούσα, μετά από δώδεκα εξοντωτικά χιλιόμετρα έφτανε στο διάσελο του Μπάρου, ψηλά στα 1900 μέτρα και από εκεί διχαλώνονταν. Δεξιά για Καλαρίτες και αριστερά για Ματσούκι. Κατά μήκος του δρόμου μπορούσε κανείς να δει κουφάρια αυτοκινήτων που άφησαν εκεί την τελευταία τους πνοή ή ακόμα και σκόρπιες εξατμίσεις, προφυλακτήρες και άλλα σημαντικά εξαρτήματα σκληροτράχηλων Fiat και Lada που για χρόνια πολλά επέστρεφαν τους ντόπιους στα πάτρια εδάφη τους τα καλοκαίρια. Πρόσφατα ο μύθος καταρρίφτηκε και ένας σχεδόν αποπερατωμένος ασφάλτινος δρόμος οδηγεί εύκολα και γρήγορα στον τόπο τον ονειρικό.\nΠρόκειται για ένα μοναδικό σύμπλεγμα κορυφών, φαραγγιών και ρεμάτων σε μια από τις πλέον άγριες περιοχές της χώρας μας που απλώνεται ανάμεσα στους ορεινούς όγκους του Περιστερίου, της Κακαρδίτσας και των Τζουμέρκων. Η απίστευτη φυσική ομορφιά πλαισιώνεται από περίτεχνα ανθρώπινα δημιουργήματα. Χωριά, γεφύρια, βρύσες, μοναστήρια, εκκλησίες. Δείγματα σπουδαίας λαϊκής αρχιτεκτονικής που στο αποκορύφωμά της δημιούργησε τους Καλαρίτες, το Σιράκο, τους Μελισσουργούς, τα μοναστήρια της Βύλιζας και της Κηπίνας, το γεφύρι της Πλάκας. Ένα Σαββατοκύριακο είναι λίγο, ελάχιστο για να δεις, να ακούσεις, να ζήσεις τον παλμό της περιοχής. Συμβιβάζεσαι λοιπόν σε μια αποσπασματική προσέγγιση έχοντας στο πίσω μέρος του μυαλού σου τη σκέψη της επιστροφής.\nΈτσι και εμείς, λάτρεις του ηπειρώτικου τοπίου, βρεθήκαμε εδώ για πολλοστή φορά, με σκοπό την πεζοπορία στο μονοπάτι που ενώνει τους Καλαρίτες με το Σιράκο, τα δυο ομορφότερα χωριά του νομού Ιωαννίνων. Δυο χωριά που είναι αντικριστά χρισμένα στο φαράγγι του Χρούσια, με κοινή ιστορία και παράδοση.\nΚαιρός ανοιξιάτικος, αν και βρισκόμαστε στα μέσα του Ιούνη. Βροχή που εναλλάσσεται με σύντομα διαλείμματα ηλιοφάνειας. Συνθήκες ιδανικές για φωτογράφιση. Εντυπωσιακοί σχηματισμοί νεφών ταξιδεύουν από κορυφή σε κορυφή. Κάπου ανάμεσα ξετρυπώνουν ηλιαχτίδες φωτίζοντας τις πλάκες μιας σκεπής, το κόκκινο της παπαρούνας, τα φτερά μιας πεταλούδας. Μέσα από την αγριάδα αναδεικνύεται η ομορφιά. Είμαστε αλήθεια τυχεροί αφού βρεθήκαμε στην κατάλληλη εποχή στον κατάλληλο τόπο.\nΟι Καλαρίτες! Πως μπορεί κανείς να περιγράψει έναν τόπο δωρικό και ανάλαφρο συνάμα; Ένας οικισμός που οι χοντροί λίθινοι τοίχοι των σπιτιών του βουλιάζουν στο πράσινο των φυλλωμάτων. Η περίκλειστη λιθόστρωτη πλατεία με το πανάρχαιο πλάτανο και το αμφιθέατρο των πέτρινων σκαλιών της. Τα αντικριστά καφενεία που ανοίγουν μόνο όταν σχολάσει η λειτουργία. Ο ήχος των νερών που κυλούν από παντού. Οι διακριτές γειτονιές που ενώνονται με καλντερίμι και με αμέτρητα μικρά γεφύρια.\nΤο μονοπάτι αφήνει πίσω τα τελευταία σπίτια του χωριού και συνεχίζει βόρεια, στο φρύδι το φαραγγιού, μέσα σε πυκνή βλάστηση. Μετά από δεκαπέντε λεπτά πορείας προβάλλει απέναντί μας το Σιράκο. Απλώνεται στην πλαγιά, ακριβώς δίπλα στον γκρεμό. Στο κεφάλι του ακουμπά ένα μαύρο σκοτεινό σύννεφο. Δεν γελιόμαστε. Γνωρίζουμε καλά ότι χρειάζεται προσπάθεια να φτάσουμε έως εκεί αφού πρέπει να κατεβούμε στο ποτάμι και στη συνέχεια να ξανανεβούμε δεκάδες μέτρα πιο ψηλά.\nΣύντομα το ξένοιαστο περπάτημα τελειώνει. Ακολουθεί απότομο κατέβασμα μέσα σε βλάστηση πυκνή. Με τη γενναιόδωρη προσφορά της οικογένειας Κωσταδήμα, το 1988 ο βράχος σκάφτηκε και φτιάχτηκαν σκαλιά. Επιπλέον η κάθοδος ασφαλίστηκε με σιδερένια κουπαστή που προφυλάσσει από την πτώση στον γκρεμό. Στον πάτο του φαραγγιού, ορμητικά κυλάει ο Χρούσιας τα νερά του. Ένα γεφύρι σιδερένιο εξασφαλίζει το πέρασμά μας στην απέναντι όχθη. Εδώ που πριν από λίγα χρόνια πέφταμε στα κρύα νερά αναζητώντας δροσιά στην κάψα του μεσημεριού, μια δυνατή μπόρα μας υποδέχεται. Ψάχνουμε καταφύγιο στις ρίζες των βράχων, στους κορμούς των πλατάνων. Ανοίγουμε ομπρέλες και αδιάβροχα. Κάτω από συνεχή βροχή ανηφορίζουμε για το Σιράκο. Είναι μια πορεία αλλιώτικη η σημερινή, σημαδεμένη από τη δύναμη της φύσης.\nΜετά από συνολική πορεία μιας ώρας και μισής φτάνουμε στην έρημη πλατεία του χωριού. Η ανοικοδόμηση των τελευταίων χρόνων δημιούργησε έναν οικισμό – πρότυπο. Η αγάπη των Σιρακιωτών για τη γενέθλια γη τους μετουσιώθηκε σε άψογα ανακαινισμένα κτίσματα. Ίσως αυτό να είναι το μειονέκτημα αυτού του χωριού. Το αψεγάδιαστο της ομορφιάς του υπολείπεται της ανεπιτήδευτης χάρης των Καλαριτών. Ας είναι! Εδώ σερβίρεται ακόμα και εσπρέσο και έτσι στη θαλπωρή του καφενείου περιμένουμε να ξεσπάσει μια ακόμα μπόρα, πριν πάρουμε το δρόμο της επιστροφής…


10 Μαρτίου 2014 Παναιγιάλειος\nΟ Νίκος Κουρμπανάς, ο προπονητής του Παναιγιαλείου που νίκησε σήμερα τον Πανηλειακό, ζούσε το δικό του δράμα κατά τη διάρκεια του αγώνα, καθώς η εν διαστάσει σύζυγός του έφυγε από τη ζωή στα 48 της χρόνια σήμερα τα ξημερώματα από ανακοπή καρδιάς. Με την πρώην γυναίκα του είχαν αποκτήσει μία κόρη και είχαν καταθέσει αίτηση διαζυγίου εδώ και καιρό αλλά διατηρούσαν άριστες σχέσεις.\nΝέα τεράστια νίκη πέτυχε η ομάδα του Παναιγιαλείου, αυτή τη φορά απέναντι στην ομάδα του Πανηλειακού και στην ουσία ‘’πέταξε’’ έξω την ομάδα του Πύργου από την ευκαιρία να διεκδικήσει την είσοδό της στα play off που οδηγούν στην Super League. Με αυτήν τη νίκη ο Παναιγιάλειος έφτασε τους 42 βαθμούς και είναι πάλι στη 2η θέση του πρωταθλήματος, μειώνοντας μάλιστα τη διαφορά του από τον Ολυμπιακό Βόλου που είναι στην 1η θέση με 49 βαθμούς μετά από την νέα ήττα του στον Ταύρο από τον Φωστήρα.\nΚαλησπέρα φίλες και φίλοι από το Δημοτικό στάδιο Αιγίου. Τελευταίο ματς της αγωνιστικής σήμερα με τον Παναιγιάλειο να φιλοξενεί την ομάδα του Πανηλειακού. Μετά τα χθεσινά αποτελέσματα, ο Παναιγιάλειος θέλει τη νίκη για να επανέλθει στη 2η θέση και να πάρει το προβάδισμα από τους "διώκτες" του για τις θέσεις στα play off που θα του δώσουν τη δυνατότητα να διεκδικήσει την άνοδο στην Super League. Διαιτητής του αγώνα είναι ο κ. Αγγελάκης με βοηθούς τον κ. Κατσικογιάννη και τον κ. Νικολαϊδη, όλοι από τον σύνδεσμο της Μακεδονίας. Περίπου 2000 κόσμος στο γήπεδο αυτήν τη στιγμή, ενώ υπάρχουν και μεμονωμένοι οπαδοί του Πανηλειακού στη θύρα 2. Σύμφωνα με ανεπιβεβαίωτες πληροφορίες, τρια πουλμαν με εκδρομείς της ομάδας του Πύργου σταμάτησαν την εκδρομή τους προς στο Αίγιο από την Αστυνομία, καθώς είχε βγει η απόφαση για απαγόρευση της μετακίνησης των οπαδών.\n09 Μαρτίου 2014 Παναιγιάλειος\nΠροβλήματα της τελευταίας στιγμής προέκυψαν στον Παναιγιάλειο, μετά τη χθεσινή τελευταία – ουσιαστικά – προπόνηση πριν από το παιχνίδι της Δευτέρας με τον Πανηλειακό.\n07 Μαρτίου 2014 Παναιγιάλειος\nΜε μοναδικό απόντα το Χρήστο Χρυσοφάκη (που υπεβλήθη σε μαγνητική) συνεχίστηκε σήμερα η προετοιμασία του Παναιγιαλείου εν όψει του πελοποννησιακού ντέρμπι με τον Πανηλειακό.\n06 Μαρτίου 2014 Παναιγιάλειος\nΜειώνονται τα προβλήματα στον Παναιγιάλειο, καθώς έδωσαν όλοι το παρόν στη σημερινή προπόνηση που διεξήχθη στο γήπεδο της Αβύθου.\nΔΙΑΘΕΣΗ ΕΙΣΙΤΗΡΙΩΝ ΜΕ ΠΑΝΗΛΕΙΑΚΟ\nΗ διάθεση των συνδεσμιακών εισιτηρίων για τον αγώνα με τον Πανηλειακό, οι ανανεώσεις συνδρομών, καθώς και η διάθεση των φούτερ του συνδέσμου, θα γίνονται μέσα από το καφέ Ημίχρονο (Ρωμανιώλη 4) τις παρακάτω μέρες και ώρες:\n05 Μαρτίου 2014 Παναιγιάλειος\nΤέσσερις ποδοσφαιριστές του Παναιγιαλείου επέστρεψαν με προβλήματα από το παιχνίδι του Βόλου, με πιο σοβαρή την περίπτωση του Χρήστου Χρυσοφάκη, ο οποίος θα χάσει τα επόμενα δύο (τουλάχιστον) παιχνίδια της ομάδας.\nΠαναιγιάλειος: Πρόσκληση σε Έκτακτη Γενική Συνέλευση\nΠρόσκληση σε έκτακτη Γενική Συνέλευση των μετόχων της Ανώνυμης Εταιρειας με την επωνυμία "Παναιγιάλειος Γυμναστικός Σύλλογος 1927 Ποδοσφαιρική Ανώνυμη Εταιρεία"


Καλιαμπός Ιωάννης - Σκοτίνα Πιερίας: ΕΚΚΛΗΣΙΕΣ: ΑΓΙΑ ΠΑΡΑΣΚΕΥΗ (συνοπτικά)\nΕΚΚΛΗΣΙΕΣ: ΑΓΙΑ ΠΑΡΑΣΚΕΥΗ (συνοπτικά)\n(από το Απολυτίκιο της εορτής)\nΝΑΟΣ: Εξωκκλήσι με ένα κλίτος. Στα ΝΑ της Κάτω Σκοτίνας. Περνούμε το αναβρικό του Αγγέλη (*) με κατεύθυνση προς το Παντελεημονίτικο. Σε μαγεύει όταν αντικρύζεις την εκκλησούλα κρυμμένη στα γαβριά.\n1. ΠΑΛΙΑ ΕΚΚΛΗΣΙΑ. Ο Γιώργος Καλαμάρας το 2013 μου εκμυστηρεύεται:\n"Ο παππούς ο Σντριβάντζ Μιχαήλ μ’ έλιγι ότι ήταν μια μικρή εκκλησούλα κι αυτή έπεσε. Ήταν ζμπαραλιαζμέν΄. Το ’60 πήγα εγώ και την έφκιασα» (ιερατεία Ιω. Μπιλιάγκας). Ιγώ έβαλα χρήματα κι δούλιψαν οι Μπλιτσαίοι (εννοεί τους Πινακαίους μαστόρους). Έτσ΄ το ήθιλα. Το ήθιλι η ψυχή μ΄".\n2. ΚΑΙΝΟΥΡΙΑ ΕΚΚΛΗΣΙΑ: Το 1983 κτίζεται καινούρια, σε νέα θεμέλια. Πανηγυρίζει στις 26 Ιουλίου. Το καλοκαίρι του 2001 ρωτάω τον μάστορα Χρήστο Τράντα του Θωμά να με πληροφορήσει σχετικά με την εξέλιξη του ναού στη σημερινή μορφή. Ο αείμνηστος Χρήστος (1935-2005) απαντάει:\n«Πριν ήταν εκκλησούλα μικρή, παρατμέν’. Ικεί που ήταν η παλιά, ικεί έγινι κι η κινούργια. Το ιερό πιο κάτ’. Ιγώ ν’ έχτισα όλ’. Μετακινήθηκι λίγου πιο χαμηλά. Ιγώ ήμαν μάστορας. Λασπιάη είχα ένα πιδί.\nΟ αδερφός του Χρήστου Θεοχάρης με πληροφορεί ότι οι εργασίες γίνανε το έτος 1983.\nΣτις Φωτογραφίες τα δυο αδέρφια -μαστόρια):\nΧρήστος (επάνω), Θεοχάρης (κάτω).\nΓ. ΕΚΚΛΗΣΙΑΣΤΙΚΗ ΕΠΙΤΡΟΠΗ: Την εποχή εκείνη (1983) το εκκλησιαστικό συμβούλιο σχηματίστηκε σε σώμα ως εξής: Πρόεδρος παπά Γιάννης Σκρέτας. Μέλη: Δημήτριος Μαρνέλας, Γεώργιος Γεργολάς, Αστέριος Μάνος, Αναστάσιος Γκριμούρας, Διονύσιος Γερομιχαλός, Διονύσιος Καρκαφίρης.\n* Τοπωνύμιο: "Αναβρικό τ΄ Αγγέλ΄". Όλοι οι δρόμοι και μονοπάτια του χωριού\nκαταλήγουν σ΄ αυτή την τοποθεσία για τους προσκυνητές της Αγίας Παρασκευής. Από το Αναβρικό μέχρι την εκκλησία ο δρόμος είναι πλαϊνός. Για να περάσουμε τον λάκκο, προσέχουμε πού πατάμε.\nΣτο τέλος (απόλυση) μια φωτογραφία (2010) αναμνηστική. Από αριστερά: Σακελλάρης Αθ., Καλιαμπός Ιω., Στύλος Θωμάς, παπά Μιχάλης Βλέτσης (αείμνηστος), Χριστινόπουλος Αθ. και Καρκαφίρης Δημ.\nΠΩΣ ΠΑΜΕ ΣΤΗΝ ΑΓΙΑ ΠΑΡΑΣΚΕΥΗ: (βλέπε το επόμενο σχέδιο):\n1. Κέντρο του χωριού (Κάτω Σκοτίνα).\n2. Οικισμός "Γαβρί".\n3. Αναβρικό "τ΄Αγγέλ΄".\n4. Αγία Παρασκευή.\nΑναρτήθηκε από Ιωάννης Α. Καλιαμπός στις 9:05 π.μ.\n▼ Ιουλίου 2021 (4)\nΕΚΚΛΗΣΙΕΣ: Πάμε στον Αϊ-Λιά\nΑΓΑΠΗ: Χρυσούλα Δάμπλια-Αγγέλη\nΚΑΤΟΧΗ: ΒΑΣΙΛΗΣ Δ. ΣΤΥΛΟΣ-ΒΑΣΑΝΙΣΤΗΡΙΑ


04.09.2021 • 16:27\nΤα μεγάλα στοιχήματα του Σεπτεμβρίου\nΚρίσιμος για την πορεία της χώρας, αλλά και τους πολιτικούς συσχετισμούς είναι ο Σεπτέμβριος, καθώς θα διαφανούν η δυναμική της πανδημίας και οι πιθανές επιπτώσεις της στην οικονομία. Οι μεταβλητές στις οποίες στρέφει την προσοχή της η κυβέρνηση είναι ο ρυθμός αύξησης των εμβολιασμών, το εύρος των αντοχών του ΕΣΥ και το άνοιγμα σχολείων και ΑΕΙ, που αποτελούν πηγή προβληματισμού, καθώς θεωρείται δύσκολο να ελεγχθεί εάν οι φοιτητές θα υποβάλλονται σε μοριακά τεστ. Η κυβέρνηση αναμένει αύξηση των κρουσμάτων προς τα τέλη του μήνα, αλλά θεωρεί πως η πίεση στο ΕΣΥ θα είναι ελεγχόμενη και δεν θα απαιτηθούν μέτρα τύπου lockdown που θα υπονόμευαν την ανάκαμψη της οικονομίας. Παράλληλα, με επίκεντρο τις εξαγγελίες του Πρωθυπουργού κ. Κυρ. Μητσοτάκη στη ΔΕΘ θα επιχειρηθεί να αντιμετωπιστούν οι «παρενέργειες» του ανασχηματισμού.\nΑναζητείται αντίδοτο στο τσουνάμι ανατιμήσεων\nΙσχυρές πιέσεις θα δεχθούν τους επόμενους μήνες το διαθέσιμο εισόδημα των νοικοκυριών και η ανταγωνιστικότητα των επιχειρήσεων, καθώς ένα κύμα ανατιμήσεων παγκόσμιας κλίμακας φτάνει ορμητικά και στην Ελλάδα. Η επανεκκίνηση των οικονομιών του πλανήτη, μετά την πανδημία, προκάλεσε ανισορροπία μεταξύ προσφοράς και ζήτησης, με αποτέλεσμα να εκτοξευθούν το μεταφορικό κόστος, οι πρώτες ύλες, τα τρόφιμα αλλά και οι τιμές φυσικού αερίου και ηλεκτρικής ενέργειας. Ειδικά στο ρεύμα, λόγω ειδικών συνθηκών στην Ευρώπη, οι αυξήσεις για τον καταναλωτή μπορεί να φτάσουν έως και 50%. Εάν προστεθεί και η άνοδος των ενοικίων από το 2017, το πρόβλημα των ελληνικών νοικοκυριών γίνεται εντονότερο, ακόμη κι αν κάποιες από τις ανατιμήσεις αποδειχθούν προσωρινές. Η κυβέρνηση εξετάζει μέτρα ανακούφισης ειδικά στο ρεύμα, τα οποία θα ανακοινωθούν στη ΔΕΘ.\nΤο ελληνικό σχέδιο για την προστασία των θαλασσών\nΤην πλήρη απαγόρευση της αλιείας στο 10% των ελληνικών χωρικών υδάτων και την επέκταση των θαλάσσιων προστατευόμενων περιοχών από το 22% στο 30% αποφάσισε η κυβέρνηση. Τη σημαντική αυτή δέσμευση ανακοίνωσε την Παρασκευή ο ίδιος ο πρωθυπουργός από τη Μασσαλία, συμμετέχοντας στο συνέδριο της Διεθνούς Ένωσης Προστασίας της Φύσης (ICUN). Με πρωτοβουλία της Γαλλίας το επιστημονικό συνέδριο έλαβε φέτος πολιτικό χαρακτήρα, καθώς παρουσιάστηκε το σχέδιο «Μεσόγειος, μια υποδειγματική θάλασσα έως το 2030», με έξι δεσμεύσεις για την αντιμετώπιση των επιπτώσεων της κλιματικής αλλαγής και την προστασία των μεσογειακών οικοσυστημάτων.\nΠώς η Πορτογαλία μείωσε τις φωτιές της\nΜετακινήσαμε την προσοχή μας από την άμεση ανταπόκριση σε μια δασική πυρκαγιά, προς τη λιγότερο εντυπωσιακή δουλειά της πρόληψης, λέει στην «Κ» ο επικεφαλής της Διαχείρισης πυρκαγιών στην Πορτογαλία Τιάγκο Ολιβέιρα, ο οποίος με την στήριξη σύσσωμου του πολιτικού κόσμου και της πορτογαλικής κοινής γνώμης άλλαξε σελίδα στην πολιτική διαχείρισης των δασών της χώρας. Αποτέλεσμα: οι φωτιές έχουν μειωθεί κατά 65% και οι καμμένες εκτάσεις κατά 66%. Οι 117 νεκροί και τα εκατομμύρια στρέμματα καμμένων του 2017 έγιναν μάθημα για μια χώρα που είναι έτοιμη να διορθώσει τα λάθη της.\nΈκπτωση φόρου για δωρεές\nΓενναίες φοροελαφρύνσεις σε ιδιώτες (φυσικά πρόσωπα και επιχειρήσεις) που κάνουν δωρεές σε αναγνωρισμένες μη κερδοσκοπικές οργανώσεις προβλέπει νομοσχέδιο που προωθεί η κυβέρνηση. Οι δωρητές θα έχουν έκπτωση φόρου ίση με το 40% της δωρεάς.\nMarine Traffic, όλα τα πλοία στην οθόνη μας\nΠώς ένα «ψυχαγωγικό πρότζεκτ» μετατράπηκε στη μεγαλύτερη διεθνώς εφαρμογή συλλογής δεδομένων των πλοίων εξηγεί στο «Γεύμα με την Κ» ο CEO της Marine Traffic Δημήτρης Μέμο. Όταν ελήφθη η απόφαση να γίνει η εταιρεία, η χώρα βρισκόταν σε κρίση και το κύμα μετανάστευσης προς το εξωτερικό ενισχυόταν. Σήμερα, από τους 154 υπαλλήλους της εταιρείας, περίπου 120 εργάζονται στην Ελλάδα -μεταξύ των οποίων Έλληνες που ζούσαν στο εξωτερικό αλλά και αρκετοί ξένοι που μετακόμισαν για τον σκοπό αυτό.\nΠροβάδισμα στους Σοσιαλδημοκράτες της Γερμανίας\nΛιγότερο από ένα μήνα πριν τις εκλογές της 26ης Σεπτεμβρίου, οι σοσιαλδημοκράτες του Ολαφ Σολτς έχουν περάσει μπροστά, ενώ το κόμμα της καγκελαρίου Μέρκελ φλερτάρει επικίνδυνα με το 20%. Πρόκειται για ανικανότητα του Αρμιν Λάσετ ή για μετατόπιση του πολιτικού κέντρου;\nCamille Cottin στη Vogue Greece: «Δεν περιστρέφομαι γύρω από την εικόνα μου»\nΟδηγούμε την ηλεκτρική Ford Mustang-E στην ειδική διαδρομή «Ταρζάν» του Ράλλυ Ακρόπολις, αυτή την Κυριακή με την «Καθημερινή»


Οι Φαρμακοποιοί αυτή τη στιγμή βρίσκονται δίπλα στους πολίτες | Ολύμπιο Βήμα\nΔευτέρα 28 Σεπ 2020 20:59\nΑρχική >Ιστολόγια >Το ιστολόγιο του/της fotistz >Οι Φαρμακοποιοί αυτή τη στιγμή βρίσκονται δίπλα στους πολίτες\nΛ.ΚΟΥΙΤΖΙΔΗΣ ΠΡΟΕΔΡΟΣ ΤΟΥ ΣΥΛΛΟΓΟΥ ΦΑΡΜΑΚΟΠΟΙΩΝ ΠΙΕΡΙΑΣ\nKAI ΤΟΥΣ ΣΥΝΙΣΤΟΥΝ ΝΑ ΜΕΝΟΥΝ ΣΤΟ ΣΠΙΤΙ ΚΑΙ ΝΑ ΑΚΟΥΝ ΤΟΥΣ ΕΙΔΙΚΟΥΣ\nΕίναι από τους ανθρώπους της πρώτης γραμμής, μαζί με τους γιατρούς, νοσηλευτές, αστυνομικούς σηκώνουν το βάρος αυτής της πανδημίας που προέκυψε στην ανθρωπότητα. Η συμβολή τους σημαντική. Δίπλα στον πάσχοντα άνθρωπο την περίοδο αυτή ανέδειξαν το λειτούργημά τους, σήκωσαν το βάρος που τους ανήκει και τα κατάφεραν.\nΔεν πρέπει να παραβλεφθεί η στήριξη που προσφέρουν στους πολίτες ψυχολογική και ηθική, που άλλωστε από πάντα δινόταν απλόχερα από τους φαρμακοποιούς της Κατερίνης, και που τώρα βρίσκεται στο ζενίθ συμβάλλοντας στη φροντίδα της υγείας, την ελαχιστοποίηση της νοσηρότητας και της θνησιμότητας του πληθυσμού.\nΑπευθυνθήκαμε στον πρόεδρο του Συλλόγου Φαρμακοποιών κ. Λευτέρη Κουιμτζίδη και ζητήσαμε να μας δώσει κάποια στοιχεία για τον κορωνοϊό και παράλληλα τις δικές του απόψεις για την προφύλαξη από τη νόσο.\nΚατ’ αρχήν πείτε μας τι είναι ένας ιός. Τις μέρες αυτές συνυπάρχει μ’ εμάς και δεν γνωρίζουμε τίποτα για την ανατομία του;\nΟ ιός είναι ένας παθογενετικός παράγοντας που δρα μολύνοντας τα κύτταρα ενός οργανισμού. Ο ιός μπορεί να μεταλλαχθεί και να εξελιχθεί. Ως προς τη δομή του είναι σωματίδια που αποτελούνται από ένα πρωτεϊνικό περίβλημα, μέσα στο οποίο υπάρχει το γενετικό τους υλικό.\nΝα υποθέσουμε ότι πάντα υπήρχαν οι ιοί και πολλοί κατά καιρούς ήταν επικίνδυνοι, όπως ο ιός της Ισπανικής γρίπης π.χ.\nΦυσικά και υπήρχαν ιοί, όπως και πανδημίες. Το 543 μ.Χ είχαν την Πανώλη, μια οξεία λοιμώδη νόσο, μετέπειτα την Χολέρα και την Ισπανική γρίπη. Οι Ιοί υπήρχαν, υπάρχουν και θα συνεχίσουν να υπάρχουν. Αυτό που ξεχωρίζει κάποιους από αυτούς είναι ο τρόπος μετάδοσης, και η ταχύτητα εξάπλωσης τους. Στην σημερινή εποχή αυτό που διευκολύνει την ραγδαία μετάδοση των ιών είναι η ευκολία του να ταξιδέψεις από μία χώρα σε μία άλλη.\nΑκούμε για διάφορα φάρμακα που ήδη κυκλοφορούν και μπορεί να είναι αποτελεσματικά στην αντιμετώπιση της επιδημίας. Είναι αυτά που έχουν χρησιμοποιηθεί για την αντιμετώπιση του sars ή άλλων και πόσο αποτελεσματικά έχουν αποδειχτεί, αν έχετε πληροφόρηση βέβαια;\nΕίναι κατανοητό πως οι επιστήμονες βρίσκονται σε μια συνεχή αναζήτηση για την αντιμετώπιση του ίου. Βλέπουμε ότι μέσα σε αυτό το χρονικό διάστημα έχουν ανακοινωθεί διάφοροι τρόποι ανακούφισης από τον ιό όπως, για παράδειγμα, η λήψη παρακεταμόλης αντί για ιβουπροφαίνη ή κορτιζόνη. Τη δεδομένη χρονική στιγμή δεν μας έχει γνωστοποιηθεί η αποτελεσματικότητα τους. Ελπίζουμε στα καλύτερα και πιο σύντομα δυνατά αποτελέσματα.\nΟι επιστήμονες έχουν επιδοθεί σε έναν αγώνα πρώτα να μας προφυλάξουν από την επιδημία. Και μετά να βρουν το φάρμακο. Πόσο κοντά είμαστε σ’ αυτό;\nΟ δρόμος για την παρασκευή ενός φαρμάκου για τον Covid- 19 είναι μακρύς. Καταξιωμένοι επιστήμονες ασχολούνται με την ανακάλυψη του φαρμάκου, που θα αποτελέσει την λύση του προβλήματος. Παγκοσμίως διεξάγονται μεγάλες έρευνες. Τα προβλήματα δεν περνούν από μόνα τους, πρέπει να αντιμετωπιστούν, αλλιώς μένουν για πάντα προβλήματα. Η επιστημονική κοινότητα σύσσωμη αναζήτα την λύση του προβλήματος.\nΥπάρχει μια σκέψη στο μυαλό των ανθρώπων, και είναι η πιο ανώδυνη δεν έχει σχέση με συνωμοσιολογία δηλαδή, αλλά λένε ότι μπορεί ένας ιός να ξεφύγει από τα χέρια των επιστημόνων κατά την παραγωγή ενός φαρμάκου και να γίνει επικίνδυνος; Είναι τελείως αντιεπιστημονική η ερώτηση αλλά πλανάται στην ατμόσφαιρα.\nΠροσωπική μου γνώμη είναι πως το συγκεκριμένο ενδεχόμενο είναι αρκετά ακραίο. Τα εργαστήρια παραγωγής φαρμάκων τηρούν τα κατάλληλα μέτρα προστασίας και ασφάλειας προκειμένου να αποφεύγονται τέτοιου είδους ατυχήματα.\nΟι άνθρωποι όταν υπάρχει κίνδυνος αλλάζουν συμπεριφορά. Έχει αυξηθεί η αγορά φαρμάκων αυτή την περίοδο;\nΕίναι λογικό ο κόσμος να φοβάται και να προβαίνει σε βεβιασμένες κινήσεις, θα τις χαρακτήριζα κινήσεις πανικού. Πέρα από την αγορά των φαρμάκων που συνήθιζαν να προμηθεύονται, έντονη είναι η κινητικότητα σε αγορά παρακεταμόλης. Πέρα από αυτό τα αντισηπτικά, τις μάσκες και τα γάντια, όλα τα υπόλοιπα παραμένουν σε φυσιολογικά επίπεδα.\nΕσείς ως λειτουργοί είστε πάντα κοντά στον άνθρωπο. Πολλές φορές και πριν από το γιατρό αντιμετωπίζετε τον ασθενή. Σήμερα πως είναι αυτή η σχέση καθώς υπάρχει μεγάλος κίνδυνος;\nΟι φαρμακοποιοί συνεχίζουμε να είμαστε κοντά στον άνθρωπο ακόμα και αυτές τις δύσκολες μέρες. Ο κίνδυνος είναι μεγάλος, παρ’ όλα αυτά παίρνοντας τα κατάλληλα μέτρα προστασίας συνεχίζουμε να εξυπηρετούμε καθημερινά τους πολίτες. Υπάρχουν φαρμακεία ανοιχτά που εξυπηρετούν κόσμο και στο πιο απόμερο χωριό της χώρας μας. Κάποιοι από εμάς ανήκουμε στις ευπαθείς ομάδες, με κίνδυνο την ζωή μας βρισκόμαστε δίπλα στο συνάνθρωπο επιτελώντας το λειτούργημα που επιλέξαμε να σπουδάσουμε και εν συνεχεία να υπηρετήσουμε ως επαγγελματίες.\nΥπάρχει επάρκεια φαρμάκων, γιατί τα αντισηπτικά φαίνεται να εξαντλούνται και οι μάσκες πωλούνται σε τιμή χρυσού;\nΠέρα από τις ελλείψεις φαρμάκων που προϋπήρχαν, δεν έχουν δημιουργηθεί νέες. Αυτό που ζητάμε από τον κόσμο είναι να μην προβαίνει σε υπερβολικές αγορές, για να μην προκύψουν ελλείψεις. Ο ΣΥ.ΦΑ. Πιερίας στηρίζει τα φαρμακεία μας αδιάκοπα. Όσον αφορά, τα αντισηπτικά υπάρχει μικρό απόθεμα, αλλά υπάρχει. Οι μάσκες αποτελούν το μήλον της Έριδος. Ωστόσο, οι τιμές που προμηθευόμαστε τις μάσκες είναι πολλαπλάσιες σε σχέση με το παρελθόν, και αυτό έχει ως απόρροια την αύξηση της τιμής πώλησης.\nΤι θα συμβουλεύατε τους κατοίκους της πόλης μας αυτή την περίοδο για την αποφυγή του κινδύνου. Πώς να θωρακίσουν τον εαυτό τους. Οι βιταμίνες είναι πιο απαραίτητες τώρα;\nΤο πρώτο πράγμα που ζητάμε από τους κατοίκους της πόλης μας είναι να ΜΕΙΝΟΥΝ ΣΤΟ ΣΠΙΤΙ! Έτσι θα προφυλάξουν τους εαυτούς τους, αλλά και τους γύρω τους. Είναι απλό και εύκολο, μείνετε σπίτι και περάστε χρόνο με την οικογένεια σας, κάποιοι από εμάς δεν μπορούμε να το κάνουμε αυτό. Πέρα από αυτό, θωρακίστε τον οργανισμό σας, κοιμηθείτε καλά, τραφείτε σωστά και φυσικά οι βιταμίνες βοηθούν στο να ενισχύσετε την άμυνα του οργανισμού σας.\nΠοιο μήνυμα θα στέλνατε στους κατοίκους της Πιερίας, αυτή τη στιγμή. Που να στραφούν αναζητώντας μια ελπίδα;\nΜε αισιοδοξία, προσοχή και πειθαρχώντας σε όλες τις οδηγίες που μας δίνει η πολιτεία σε συνεργασία με την επιστημονική κοινότητα θα ξεπεράσουμε και αυτή την κρίση. Κι αν η ελπίδα χάνεται στο τέλος της ημέρας, το επόμενο πρωί να ξαναγεννιέται δυνατότερη.


ΒΑΘΥ ΠΡΑΣΙΝΟ: Η Κατοχή ως “ευκαιρία”\nΆλλες επιχειρήσεις ειδικεύονταν στην αυξημένη προσφορά και ζήτηση ακινήτων. Ήδη από τον Οκτώβριο του 1941, το γραφείο «Πρόβου», Πανεπιστημίου 18, εκδήλωνε με καταχωρήσεις το ενδιαφέρον του: «Ιδιοκτήται, ζητώ αμέσως τα κάτωθι: α) Δύο πολυκατοικίας, η μεν αξίας 5 με 9 εκατομμυρίων, η δε 10-25 εκατομμυρίων. β) Κτήμα κεντρικόν, μεγάλης αξίας. γ) Οριζοντίους πολυτελείς πάσης αξίας. δ) Παλαιάς οικίας ή οικόπεδα κεντρικά. Εξυπηρετείσθε τάχιστα δηλώνοντες τα κτήματά σας». Στα γραφεία «ΑΛΑΣΚΑ», Εμμ. Μπενάκη 8, ζητούνταν «επειγόντως»: «Πολυκατοικία μέχρι 15.000.000, οριζόντιοι οιασδήποτε αξίας, διώροφοι και τριώροφοι οικοδομαί». Τον Δεκέμβριο του 1941, το «Διεθνές Πρακτορείον», Εμμ. Μπενάκη 4, ενημέρωνε: «πωλούμεν οικίας από 300 χιλιάδας μέχρι 90 εκατομμύρια», όπως και ότι διέθετε «δάνειον 800.000 επί υποθήκη». Τον προηγούμενο μήνα, το γραφείο του Πλάτωνος Αναστασόπουλου ανακοίνωνε: «Αγοράζομεν ολόκληρα εργοστάσια μεθ’ όλων των σιδηρών και μηχανικών εγκαταστάσεών των. Αριστείδου 1, 1ος όροφος». Τα γραφεία «Οικοδομικών και Κτηματικών Επιχειρήσεων», Σταδίου 41 διαφημίζονταν τακτικά κατά το διάστημα 1941-1942: «Ζητούνται κτήματα, μέγαρα κεντρικά, πολυκατοικίαι, οικόπεδα και αγροκτήματα αξίας». Αλλά και μέσα στο 1943 ήταν αρκετές οι διαφημίσεις μεσιτικών γραφείων και οι εκδηλώσεις ενδιαφέροντος για αγορά ή πώληση ακινήτων. Το γραφείο του Ι.Σ., Πανεπιστημίου και Θεμιστοκλέους 1, αναζητούσε «οικόπεδον δι’ εργοστάσιον επί της οδού Πειραιώς ή πλησίον», ενώ το γραφείο του Γ.Π., Εμμ. Μπενάκη 6, γνωστοποιούσε τον Φεβρουάριο του 1943: «Στην οδό Κυψέλης εις δύο στάσεις του τραμ, πωλείται ακίνητον 1000 τ.μ., 21 δωματίων. Ετήσια έσοδα, 240.000. Θέσις μοναδική δι’ ανέγερσιν προσοδοφόρου πολυκατοικίας [...] Επί οδού Μάρνη, εις την ευρυτέραν λεωφόρον των Αθηνών, πωλείται λόγω διανομής διώροφον ακίνητον. Πήχεις 350, πρόσοψις 15.50μ. Θέσις προνομιακή δια την ανέγερσιν προσοδοφόρου πολυκατοικίας». Οι βάσεις για την «εργολαβική ανάπτυξη» της Αθήνας είχαν τεθεί κατά τη διάρκεια της Κατοχής.\nΜεγάλο ήταν το ενδιαφέρον και για τα αυτοκίνητα. Παρά τις απαγορεύσεις κυκλοφορίας, ζητούνταν ιδιωτικά επιβατικά αυτοκίνητα σε όλη τη διάρκεια της Κατοχής και ειδικά «άστρα» μετακίνησης. Ο Π.Γ. διαφήμιζε την επιχείρησή του το 1943, «Πατησίων 41, έναντι Πολυτεχνείου», όπου πωλούνταν «Ford 8 κυλίνδρων, Qustin, Ballila, Fiat 500, Fiat 1100 και 1500, Lancia Morris κλπ». Υπήρχαν και αγγελίες που ενοικίαζαν ή ζητούσαν προς ενοικίαση χώρους στάθμευσης, ιδίως μετά το 1942 («ενοικιάζεται γκαράζ εντός οικίας πέριξ πλατείας Βάθη δι’ ιδιωτικόν αυτοκίνητον», 26.12.1943). Διαφήμιση της «Εταιρείας Συσσωρευτών ΠΑΚ» ενημέρωνε «τους ιδιοκτήτας αυτοκινήτων εν ακινησία» ότι αναλάμβανε «την δωρεάν συντήρησιν, πάσαν επισκευήν ή και την αντικατάστασιν με καινουργή» (Σεπτέμβριος 1943). Ζητούνταν, όμως, προς αγορά και λεωφορεία, καθώς αναπτύσσονταν επιχειρήσεις μεταφοράς τροφίμων από τις επαρχίες, ιδίως μέχρι το καλοκαίρι του 1942. Για παράδειγμα, η εταιρεία «ΤΗΛΕΞ», Φειδίου 7, αναλάμβανε «προς εξυπηρέτησιν των πελατών της την έκδοσιν των οικογενειακών αδειών μεταφοράς τροφίμων, την προμήθειαν των τροφίμων από τας Επαρχίας και την παράδοσιν αυτών κατ’ οίκον». Το «Γραφείον Προμηθειών», Φειδίου 12, διαφήμιζε: «τρόφιμα οικογενειακά, λαχανικά, φρούτα και διάφορα είδη, τα ελευθέρως μεταφερόμενα, προμηθεύομεν εξ επαρχιών με παράδοσιν εις το γραφείον μας». Η «Εταιρεία Γενικών Μεταφορών Ο Αίμος», Βερανζέρου 2, υποσχόταν τις ίδιες υπηρεσίες, ενώ το πρακτορείο «Α. Μπέρος, Ταξίδια-Μεταφοραί» δεσμευόταν για την πλαισίωση όσων επιθυμούσαν να αναζητήσουν μόνοι τους τρόφιμα, από τον Οκτώβριο του 1941 και μετά: «Ενεργούνται ταξίδια και μεταφοραί απανταχού της Ελλάδος, με όλα τα μέσα της συγκοινωνίας, ήτοι λεωφορεία, αυτοκίνητα, βενζινόπλοια, σιδηρόδρομοι κλπ». Υπάρχει και μια χαρακτηριστική διαφήμιση από την Πρωτοχρονιά του 1942, για ειδικό εορταστικό «delivery» εντός Αθηνών: «Bar Krinos. ΜΗΝ ΕΤΟΙΜΑΣΕΤΕ ΤΙΠΟΤΑ! Αναλαμβάνομεν να σας παραδώσωμεν τα ΤΣΟΥΡΕΚΙΑ, ΤΟΥΡΤΕΣ, ΚΟΥΡΑΜΠΙΕΔΕΣ, ΓΛΥΚΑ εντός 24 ωρών από της εντολής σας. ΤΜΗΜΑ ΖΑΧ/ΣΤΕΙΟΥ. Πατησίων 17».\nΑναφορικά με τους «καλοφαγάδες» και τους «μοντέν» του κατοχικού πλουτισμού, υπάρχει μια ακόμα ενδιαφέρουσα καταχώρηση του Περικλή Βυζάντιου από το 1941, στις αυτοβιογραφικές σημειώσεις του: «Όλες αυτές οι κουβέντες γίνονταν από κομψότατα ντυμένους αγνώστους, που ξοδεύουν για τα καθημερινά τους έξοδα δυο-τρεις χιλιάδες τρώγοντας στα μεγαλύτερα ρεστοράν και τα νυχτερινά κέντρα που αποκλειστικά συντηρούνται από αυτούς. Η οδός Βουκουρεστίου, από την οδό Σταδίου μέχρι την οδόν Ακαδημίας, έχει σήμερα όλη τη ζωή και την κίνηση της Αθήνας». Τέτοια κέντρα διασκέδασης, όμως, απαντώνται κατά τη διάρκεια της Κατοχής και σε άλλες συνοικίες, όπως στην περιοχή του Μουσείου και την Κυψέλη. Το «ρεστωράν-μπαρ ΜΟΝ ΠΑΡΝΑΣ» (Κοραή 3) διαφημίζει τα εγκαίνιά του στις 18.10.1941: «Μέσα στο πιο πολιτισμένο αθηναϊκό περιβάλλον, η πιο καλή σημερινή κουζίνα, η πιο πλουσία κάβα, η εκλεκτότερη ορχήστρα». Από τον Νοέμβριο του 1941 διασώζεται μια άλλη κομψή διαφήμιση: «Σήμερον Σάββατον γενικόν προσκλητήριον των καλοφαγάδων στο ΜΠΑΡ ΒΕΡΤΙΖ (οδός Ακαδημίας 59-παραπλεύρως θεάτρου “Ολύμπια”) τελεί τα εγκαίνιά του. Θα βρείτε ό,τι ζητήσετε. ΕΚΛΕΚΤΗ ΚΟΥΖΙΝΑ-ΠΑΛΗΑ ΚΡΑΣΙΑ-ΤΣΙΓΓΑΝΙΚΗ ΟΡΧΗΣΤΡΑ-Τιμές λογικές». Τα εγκαίνια της κοσμικής ταβέρνας «Μυκονιάτικη Γωνιά» γνωστοποιούνται ως το «γεγονός της ημέρας» στις 13.11.1941. Στις αρχές Δεκεμβρίου, ένα άλλο κέντρο διαφήμιζε κι αυτό τα εγκαίνιά του: «Το δημοφιλέστερον από την πλουσίαν και αρίστη κουζίνα του με πολλά και εκλεκτά φαγητά της ρεστωράν-βαριετέ ΣΕ-ΝΟΥ της οδού Σκαραμαγκά 3 (έναντι Μουσείου) συμπληρώνει το ωφέλιμον μετά του τερπνού, εμφανίζον τον διάσημον πολυσύνθετον ακροβάτην Μοσχόπουλον και πολλά εκλεκτά μέλη του καλλιτεχνικού κόσμου».\nΤο «ΦΟΛΙ-ΜΠΕΡΖΕΡ» διαφημίζεται το 1943 ως «η πολυτελεστέρα σάλα με τον πιο υπέροχο διάκοσμο, τα πιο μοντέρνα κομφόρ, τας τελειοτέρας εγκαταστάσεις, το πιο πολιτισμένο περιβάλλον, μια ευρωπαϊκή γωνιά στην καρδιά της Αθήνας». Άλλες διαφημίσεις, όπως της κοσμικής ταβέρνας «Μποέμ» (στην οδό Δημοκρίτου), χρησιμοποιούσαν τον τύπο του κατοχικού «αυτοδημιούργητου» και «γλεντζέ» επιχειρηματία, ο οποίος, μετά από μια κουραστική μέρα γεμάτη συμπράξεις και εργολαβίες με τους Γερμανούς, τηλεφωνούσε στο σπίτι: «Λιλίκα, ειδοποίησε τη συντροφιά πως απόψε το βράδυ θα φάμε στην ταβέρνα Μποέμ. Έχει εκλεκτούς μεζέδες, θαυμάσιο κήπο και ορχήστρα τζαζ». Σε αυτή την τάξη της ληστρικής συσσώρευσης απευθύνονται και διαφημίσεις ζαχαροπλαστείων με πολυτελή γλυκά, την ώρα που το μεγαλύτερο μέρος της κοινωνίας έδινε τη μάχη της επιβίωσης.\nΩς προς αυτό, παραθέτω ασχολίαστη μια ανακοίνωση του Σωματείου Καταστηματαρχών Ζαχαροπλαστών προς τα μέλη του, στις 18.2.1943: «ΕΠΕΙΓΟΥΣΑ ΕΙΔΟΠΟΙΗΣΙΣ προς άπαντα τα μέλη των Σωματείων Καταστηματαρχών Ζαχαροπλαστών Αθηνών, Πειραιώς και Προαστείων. Ειδοποιούνται άπαντα τα μέλη των Σωματείων Ζαχαροπλαστών όπως συμμορφωθούν απολύτως με την υπ’ αριθ. 80/1942 διάταξιν της Διευθύνσεως Αστυνομίας Πόλεων και παύσουν εκθέτοντα εις τας προσόψεις (βιτρίνας) των καταστημάτων πάσης φύσεως γλυκίσματα, αλλά να εκθέτουν αυτά μόνον εντός των καταστημάτων. Η πιστή εφαρμογή της ως είρηται διατάξεως είναι απολύτως επιβεβλημένη, διότι εκτός των αυστηρών κυρώσεων, ας ο νόμος προβλέπει, ΣΗΜΕΡΟΝ ΘΕΤΕΙ ΚΑΙ ΕΙΣ ΚΙΝΔΥΝΟΝ ΑΥΤΗΝ ΤΑΥΤΗΝ ΤΗΝ ΥΠΑΡΞΙΝ ΤΩΝ ΚΑΤΑΣΤΗΜΑΤΩΝ ΜΑΣ».


Ειρήνη Παπαδοπούλου: Το μικροσκοπικό μαγιό της… τρέλανε τη Μύκονο (vid) - SportsRadar | Gossip-tv.gr\nΕιρήνη Παπαδοπούλου: Το μικροσκοπικό μαγιό της… τρέλανε τη Μύκονο (vid)\nH σέξι τραγουδίστρια χωρίστηκε για λίγο με τον καλό της, Αλέξανδρο Πασχαλάκη, και απολαμβάνει τις διακοπές της στο νησί των ανέμων.\nΗ Ειρήνη Παπαδοπούλου για πρώτο σταθμό των καλοκαιρινών διακοπών της επέλεξε τη Μύκονο. Η τραγουδίστρια μαζί με μία εξίσου εντυπωσιακή φίλη της, απολαμβάνουν τον ήλιο και τη θάλασσα στο κοσμοπολίτικο νησί και… ανάβουν φωτιά στους παρευρισκόμενους.\nΗ κάμερα του Mykonos Live TV απαθανάτισε τις δύο κοπέλες σε παραλία της Ψαρούς φορώντας αποκαλυπτικά μαγιό που αναδείκνυαν τα καλλίγραμμα κορμιά τους.\nΚι ενώ η Παπαδοπούλου κάνει τις πρώτες βουτιές της, ο τερματοφύλακας του ΠΑΟΚ παλεύει για την έξοδο στα προκριματικά του Τσάμπιονς Λιγκ.\nΔείτε στο παρακάτω βίντεο την «καυτή» Ειρήνη Παπαδοπούλου με την φίλη της στην Μύκονο:


Προπονητής ελληνικής ομάδας είπε ψέμματα για το θάνατο της κόρης του! - InKefalonia\nΔημοσιεύτηκε: Κυριακή, 27 Οκτωβρίου 2013 11:10\nΑπίστευτη καταγγελία έκαναν οι άνθρωποι της ομάδας χάντμπολ της Ορμής, οι οποίοι καταγγέλουν ότι ο πρώην προπονητής, Ιβάν Τσοπ, τους εξαπάτησε αφού είπε ψέμματα για το θάνατο της κόρης του. Απίστευτα πράγμα στην Ορμή. Οι άνθρωποι της ομάδας δεν μπορούσαν να πιστεψουν αυτό που έκανε ο Ιβάν Τσοπ. Ο Σλοβένος προπονητής πριν από δύο ημέρες έχασε το 10χρονο κοριτσάκι του και άπαντες στην ομάδα ήταν συγκλονισμένοι.


Έκτακτο Παράρτημα: Τελεσίγραφο Σ.Αραβίας προς Ρωσία-Συρία : «ο Άσαντ πρέπει να φύγει, αλλιώς…ΠΟΛΕΜΟΣ»\nσχόλιο Γ.Θ : Ας μην ήταν η αμερική και θα βλέπαμε τότε, αν θα έκαναν τέτοιες δηλώσεις στον Πούτιν.\nΟ Al-Jubeir απέρριψε την προσφυγή της Ρωσίας προς τον διεθνή συνασπισμό να βοήθησουν τον Άσαντ στην καταπολέμηση των τρομοκρατών του ισλαμικού κράτους και είπε ότι η καλύτερη επιλογή για το Σύρο ηγέτη θα είναι να φύγει. «Με όλο το σεβασμό προς τους Ρώσους και όλα τα υπόλοιπα, αλλά ο Άσαντ στη Συρία δεν έχει μέλλον», δήλωσε στους δημοσιογράφους στη Νέα Υόρκη μετά τις συναντήσεις με τους συμμάχους της Σαουδικής Αραβίας. «Υπάρχουν δύο δυνατότητες για μια διευθέτηση στη Συρία. Η μια επιλογή είναι η πολιτική διαδικασία, η οποία θα έχει ένα μεταβατικό Συμβούλιο,» αυτό είναι η «προτιμώμενη επιλογή». «Ο άλλος είναι ο στρατιωτικός τρόπος, με τον οποίο επίσης θα τελειώσει με την απομάκρυνση του Μπασάρ αλ-Άσαντ από την εξουσία», προειδοποίησε ο Αλ-Jubeir.\nΘα μπορούσε να είναι πολύ μεγάλη η διαδικασία και πιο καταστροφική, αλλά η επιλογή εξαρτάται τελείως από τον Ασάντ «. Al-Jubeir δεν μπήκε σε λεπτομέρειες για το πώς μπορεί να γίνει με τη στρατιωτική επιλογή, αλλά σημείωσε ότι η Σαουδική Αραβία έχει υποστηρίξει« τους μέτριοπαθείς αντάρτες » στον αγώνα τους κατά του Άσαντ. «Ποια είναι η διαφορά και το τι μπορούμε και τι δεν μπορούμε να κάνουμε, δεν μιλάμε γι ‘αυτό», είπε, και πρόσθεσε: «Υπάρχει ο Ελεύθερος Συριακός στρατός που παλεύει ενάντια Μπασάρ αλ-Άσαντ. Υπάρχει μια μέτρια συριακή αντιπολίτευση , η οποία μάχεται ενάντια στον Μπασάρ αλ-Άσαντ, και η αντιπολίτευση δέχεται την υποστήριξη από πολλές χώρες, και αναμένουμε ότι αυτή η υποστήριξη θα συνεχίσει και θα ενταθεί. »\nΑλ Yubeir είπε ότι η καλύτερη επιλογή για Άσαντ είναι να υιοθετήσει τις αρχές της Γενεύης Ι, τις συμφωνίες που υπογράφηκαν κατά τη Διάσκεψη Ειρήνης το 2012, οι οποίες έθεσαν τις βάσεις για μια μεταβατική κυβέρνηση. Σύμφωνα με αυτό το σχέδιο, είπε, ο Άσαντ θα πρέπει να παραχωρήσει την εξουσία αμέσως στην εκτελεστική επιτροπή, η οποία θα αποτελείται από τα μέλη του καθεστώτος του και της αντιπολίτευσης (news.yahoo.com).